ફતેપુરા મતવિસ્તારના ધારાસભ્ય રમેશ કટારાએ પોતાના મત વિસ્તારમાં પ્રચારઅર્થે યોજેલ એક ચૂંટણી સભામાં મતદારોને ભાજપને વોટ આપવા ધમકાવતો એક વીડિયો સોશિયલ મીડિયામાં વાયરલ થતા એક્શનમાં આવેલા મુખ્ય ચૂંટણી અધિકારી અને કલેક્ટર વિજય ખરાડીએ ધારાસભ્ય રમેશ કટારાને અત્રેની મુખ્ય ચૂંટણી અધિકારીની કચેરીએ ૨૪ કલાકમાં ખુલાસો આપવા જણાવ્યું હતું ત્યારે ધારાસભ્ય રમેશ કટારા દ્વારા ચૂંટણી અધિકારી દ્વારા આપવામાં આવેલ ૨૪ કલાકની અવધી પૂરી થયા બાદ પણ પોતાનો જવાબ રજૂ ન કરતા મુખ્ય ચૂંટણી અધિકારી વિજય ખરાડીએ સમગ્ર પ્રકરણ બાબતે તપાસ આદરતા પ્રથમ દ્રષ્ટિએ ધારાસભ્ય રમેશ કટારાએ આચારસંહિતા ભંગ કર્યો હોવાનું તપાસમાં બહાર આવતા મુખ્ય ચૂંટણી અધિકારી વિજય ખરાડીએ સમગ્ર પ્રકરણ નો એક અહેવાલ રાજ્યના ચૂંટણી પંચને મોકલી આપ્યો હતો ત્યારબાદ ચૂંટણી કમિશનરે આ મામલાને ગંભીરતાથી લઈ ધારાસભ્ય રમેશ કટારા વિરુદ્ધ કાયદેસરની કાર્યવાહી કરવાનો આદેશ કરતા જિલ્લાના રાજકારણમાં ભૂકંપ સર્જાયો છે.